अबू सुफयान बिन हर्ब
अबू सुफयान बिन हर्ब या अबू सुफियान (अंग्रेज़ी: Abu Sufyan ibn Harb मक्का के कुरैश कबीले के बनू अब्दे शम्स कबीले के प्रमुख नेता थे। इस्लाम में धर्मांतरण से पहले वह मुहम्मद के कट्टर विरोधी थे। उनकी पत्नी उत्बाह इब्न रबीआह की बेटी हिंद बिन्त उत्बा थी। उन्होंने मुसलमानों के खिलाफ कई युद्धों का नेतृत्व किया। मक्का की विजय के बाद उन्होंने और उनकी पत्नी हिंद बिन्त उत्बा ने इस्लाम धर्म अपना लिया था। पुत्र मुआविया प्रथम ने उमय्यद सल्तनत अर्थात् उमय्यद ख़िलाफ़त क़ायम की थी।